Imediat după atacul terorist din Rusia au început să apară diverse teorii ale conspirației. În una din piste se insinua că toată operațiunea ar fi fost pusă în scenă de FSB. În sprijinul acestei ipoteze, au fost prezentanți diverști bărbați din sala unde a avut loc atacul.
Ca mesaj de "identificare" a ofițerilor FSB din sală s-ar fi folosit bluze albastre. Mai mulți bărbați au fost identificați pe baza filmărilor ca având astfel de bluze, însă și un comportamemt ciudat.
Unul dintre indivizii care apare în poze susține însă că nu e ofițer FSB, ci lucrează în domeniul construcțiilor. El a oferit un interviu în acest sens agenției ruse TASS. Potrivit acestuia, el a venit să asculte concertul împreună cu fata sa.
Declarația bărbatului:
"Nu am legătură cu FSB sau cu o altă agenție de aplicare a legii. Lucrez într-o firmă de construcții. Am fost cu fata mea la concert, la etajul 3. Faptul că-mi distrubuie unii poza pe internet este evident răutăcios și nebunesc. Nici nu merită să comentez mai mult. E un nonsens.
La început au fost discuții pe hol. Apoi au fost auzite sunete, ca de artificiu. Dar a devenit evident după ce oamenii au început să fugă de pe hol, iar femeile zbierau. Era atac terorist, oameni cu pistoale", a spus bărbatul.
A man from Crocus City Hall, who was recognized as an "FSB officer" on social media, says he works as a construction worker.
— Anton Gerashchenko (@Gerashchenko_en) March 27, 2024
The interview with the survivor of the terrorist attack was published by TASS. According to him, he came to listen to the concert with his daughter.… https://t.co/GTYC3DYRNA pic.twitter.com/rwogbnJmua
Pe cine acuză Rusia pentru atac
Atacul terorist de la mallul Crocus de lângă Moscova a fost pregătit de islamiști radicali, iar serviciile speciale "ale Ucrainei au contribuit, de asemenea, la toate", a declarat șeful FSB, Alexander Bortnikov. Pe lângă Ucraina, Moscova mai acuză serviciile din SUA sau Marea Britanie.
"În termeni generali, credem că sunt implicați în acest lucru", a declarat marți Bortnikov reporterilor, relatează Interfax. El a adăugat: "Acum pot spune doar că am primit informații preliminare care indică părtinirea celeilalte părți în pregătirea acestei acțiuni", a fost răspunsul lui Bortnikov, la întrebarea despre implicarea Kievului în atacul terorist.
"Credem că acțiunea a fost pregătită chiar de islamiștii radicali, așa că, desigur, serviciile speciale occidentale au contribuit, iar serviciile speciale ale Ucrainei sunt direct legate de acest lucru", a spus Bortnikov.
Acuză și SUA și Marea Britanie
Directorul FSB a mai spus că evoluțiile "indică implicarea Statelor Unite, Marii Britanii și Ucrainei" în atacul terorist.
"Cred că da. În orice caz, acum vorbim despre faptul că avem, aceasta este o informație generală, dar există deja anumite evoluții", a spus Bortnikov, răspunzând la întrebarea dacă aceste trei țări se află într-adevăr în spatele atacului terorist din regiunea Moscovei.
Budanov, posibilă țintă
Alexander Bortnikov consideră că Serviciul de Securitate al Ucrainei (SBU) ar trebui recunoscut ca organizație teroristă.
"Trebuie să o facem, desigur. Cred că acesta este un motiv nu numai pentru a lua în considerare, ci și pentru a lua o decizie adecvată", a declarat Bortnikov.
"Șeful serviciilor secrete ucrainene, Budanov, ar putea deveni o țintă legitimă pentru armata rusă. Serviciul de Securitate al Ucrainei ar trebui să fie recunoscut ca organizație teroristă", a mai spus șeful FSB.